6. Kvalitetskostnad
http://www.ebos.no/kvalitetsikring.htm

Når det snakkes om kvalitetskostnader brukes gjerne ordet ikke-kvalitetskostnader?? 

6.1. Hva er kvalitetskostnader:
Begrepet kvalitetskostnader har mange betydninger. Asbjørn Aune, som har skrevet boken Kvalitetsdrevet ledelse Kvalitetsstyrte bedrifter, bruker betegnelsen ikke-kvalitetskostnader. Dette er; ”Kostnader som påløper for å påse og sikre kvalitet, samt tapene som påløper når tilfredsstillende kvalitet ikke oppnåes.” (Asbjørn Aune; Kvalitetsdrevet ledelse Kvalitetsstyrte bedrifter) Han mener ikke-kvalitetskostnader er forskjellen mellom de virkelige kostnadene bedriften har og de kostnadene den ville ha hatt om feil ikke ble begått og om de hersket visshet om at feil ikke ville kunne forekomme. Han vil få ned kvalitetskostnadene, og snakker om de som noe negativt. Det samme blir gjort i de fleste bransjer. I for eksempel den norske byggebransjen regner en med at kvalitetskostnadene ligger på rundt 10-30 % av total omsetning. En regner det da slik at en bedrift som omsetter for 30 millioner i året og som har kvalitetskostnader på

10 % taper 3 millioner årlig. En snakker altså om konkrete summer og en kalkulert måte å regne ut forventede tap. En tar det med i beregningene av budsjettet at det vil bli uforutsette utgifter grunnet feil og avvik. Igjen beskrives kvalitetskostnader som noe negativt som en vil få ned. Eksempler på slike kvalitetskostnader kan være brann- og naturskader, vannskader, konstruksjonsfeil osv. Eksempel på kvalitetskostnader knyttet opp mot servicenæringen og ”kontorarbeid” kan for eksempel være: Kostnader knyttet til tidsforbruk ved tilsyn fra BE, tilsyn i byggesaker etc. Dette er såkalte halveksterne kostnader. Og kostnader knyttet til saker hvor man er involvert. Slik som klager fra kunder, forsikringssaker, tilsynssaker fra kommuner, etc. (interne kostnader???)
Dette er kostnader en vil få ned. 

En annen type kvalitetskostnad som en selvfølgelig også vil få ned, men som så absolutt er nødvendig, er kostnader knyttet til interne forhold. Det vil si det arbeid som legges ned til selve kvalitetssystemet. Slik som utvikling, revisjoner, oppfølging etc. I tillegg til den enkeltes tidsforbruk ved å følge systemet. Som å skrive avvik, rette opp i egne feil, tilegne seg informasjon som er med på å forebygge/forhindre at feil skjer, etc. Denne siste type kvalitetskostnad er nødvendig for å holde de andre kvalitetskostnadene nede. Men det er likevel en del arbeidstimer og ressurser som går med. 
Men kvalitetskostnader er og positivt.

Dette er på en måte helt greit, da feil alltid vil forekomme. Spørsmålet er om det lønner seg å bare betale for disse feilene, eller om en heller skulle brukt noe av pengene på å prøve å forebygge slike feil fra å skje. Så lenge det er mennesker som gjør jobben vil feil alltid forekomme. Selv ved bruk av avansert teknisk utstyr vil det alltid skje feil, da det er mennesker som konstruerer og bygger maskinene. 

Det blir snakket om penger brukt på å rette opp disse feilene som er begått. I dette prosjektet vil det bli sett på muligheten til å bruke penger på å forebygge at slike feil i det hele tatt skjer, og dermed redusere kostnadene. Altså; Kvalitetskostnader vil i dette prosjektet være de utgiftene som blir brukt til å forebygge og forbedre kvalitet, og ikke utgiftene som blir brukt til å rette opp feil som allerede er begått. 
Når en snakker om kvalitetskostnader i dette prosjektet vil det bli snakket om utgifter knyttet til opprettholdelse og forbedring av kvalitet. En ser på kvalitetskostnader som noe positivt som er med på å forbedre bedriftens økonomiske fortjeneste og å sikre kunden best mulig kvalitet.
Konklusjon: Det vil alltid skje feil. Men det vil alltid lønne seg å prøve å forebygge disse feilene mest mulig slik at det ikke skjer igjen. Med et godt kvalitetssystem kan en føre avvik og skrive ned hvilke ulykker som skjer, hvordan de skjer og hvor/når de skjer. På den måten kan en forhindre at slike ulykker skjer om igjen eller like hyppig. Men å bruke et godt kvalitetssystem krever penger, tid og ressurser. MEN; det gjør også feil. Det koster å rette opp feil, bygge et hus på nytt, miste kunder, bestille feil material, miste lisensen eller en godkjenning. (f.eks GOF ) Derfor handler det om å finne en balanse, der en bruker noe av pengene til å forebygge, og dermed få ned antall feil og dermed kutte ned kostnadene=spare/tjene penger. Men også ha ressurser og penger nok til å kunne rette opp eventuelle feil som vil forekomme. I et perfekt firma/bedrift vil en ha et slikt kvalitetsystem som forhindrer ulykker fra å skje i det hele tatt. Det ville vært ingen avvik, ingen arbeidstimer gikk vekk til å rette opp feil, og alle pengene gikk med til produksjon og skaffet bedriften gevinst økonomisk. Dette vil aldri skje. Men en kan ha som visjon i bedriften å nå dette. Dette er den beryktede null visjonen, som det fleste store firma, slik som Hydro og Statoil, jobber mot. Men disse firmaene har pengene og ressursene til det. Hva så med mindre bedrifter. Kan de ta sjansen på å bruke store summer på å forebygge mot negative kvalitetskostnader? Hva om det ikke virker, og de ikke har penger og ressurser til å rette opp i feil?
